Laupäev, 12. veebruar
ÜRITUS
Mustjala rahvamajas kl 17 Mustjala segakoori 15. sünnipäeva kontsert ja pidu.
Valjala rahvamajas kl 11 lauamängude neljavõistluse II etapp.
Tornimäe rahvamajas kl 19 Mina, supervaras. Pääse 1.60 €.
TANTS
Divas House of Rock. Meeletu pidu taas kord Saaremaal. Ainult sellel õhtul kõlavad parimad rokihitid segatuna värske tantsumuusikaga! Lava vallutavad pöörased ja seksikad Wild Spiriti tüdrukud. Puldis rokib täiega DJ Peeter Kukk. Pilet kl 23–24 2 €, naistele sissepääs tasuta kuni südaööni. Alates kl 24-st pilet 4 €.
Lucifer suletud.
Kodulinna lokaalis DJ Urmas Rämmal. Sissepääs kl 24-ni tasuta.
Club Privileges Sõbraleidja! Selline pidu: tuled meile, saad uksel ilusa punase südame, kui leiad sama numbriga südamega sõbra tantsuplatsilt, ootabki sind ja su uut või siis vana sõpra baaris suur kokteil tasuta!!! Pilet südaööni 2, hiljem 3 eurot.
Kapteni kõrtsis ansambel Kontrast.
Mönusas Villemis ansambel Tippmalts.
SPORT
Kuressaare gümnaasiumis Saare maakonna võrkpallimeistrivõistlused: kl 11.30 Spordikool-2 vs. KG.
Vanalinna koolis Saare maakonna võrkpallimeistrivõistlused: kl 11.30 Silveston vs. Spordikool-1.
Kuressaare spordikeskuses saalijalgpalli Eesti MV II liiga: kl 14 Saaremaa JK aaMeraaS vs. Sparta Balticwater.
Karujärve suusaradadel Saaremaa valdade XIX talimängud: suusatamine. Info 52 24 999, Raivo Uus.
Pühapäev, 13. veebruar
KINO
Divas kl 17 ja kl 19.20 muinasjutufilm Narnia kroonikad. Pilet 50 kr / 3,20 €.
SPORT
Kuressaare gümnaasiumis Saare maakonna võrkpallimeistrivõistlused: kl 11 Silveston vs. Spordikool-2; kl 12.30 KG vs. Spordikool-1.
Laimjalas Saaremaa KV II etapp koroona paarismängus. Info tel 56 716 040, Taimo Antsaar.
Tornimäe rahvamaja õuel lumekujude ehitamine. Info tel 53 453 772, Krista Riik.
TEATER
Kuressaare Linnateatris kl 19 “Vares”. Kuressaare Linnateatri etendus viimast korda! Pilet 7,99 / 6,39 €.
Esmaspäev, 14. veebruar
KINO
Divas kl 18 muinasjutufilm Narnia kroonikad.
Hea teada
“Kes keda?” poole peal
Talveviktoriin “Kes keda?”, mis toimub juba neljandat hooaega, on jõudnud mängu keskpaigani.
Mõnetine reeglite ja mälumängu toimumiskoha muutus ei ole inimeste huvi mängu vastu vähendanud. Hoopis vastupidi. Mänguhuvilisi on juurde tulnud ja ka juba kogenud viktoriinisõbrad on taas leidnud tee üritusele, mis sel korral toimub Rahva Raamatu Kuressaare esinduspoes.
Üritusele registreerus 13 võistkonda 73 inimesega. Kahe mängu kokkuvõttes juhib võistkond Mõnusad koosseisus Maarika Saks, Jaanus Pukk, Marek Raud, Monika Visnak, Andrus Lulla, Raimond Nau, kes on kogunud 58 punkti. Teisel kohal ja vaid punktiga maas on võistkond Muhulased koosseisus Rein Saksakulm, Ardo Vaher, Ivo Maripuu, Ain Saaremäel ja Kalev Kütt. Kolmandat kohta hoiab enda käes võistkond Emmaste (Reet Lulla, Reet Igav, Merike Kuldsaar, Anne Teigamägi ja Merje Oolup), kes on teise koha omanikest maas vaid 0,5 punktiga, olles kogunud 56,5 punkti.
Etapivõidud on saanud võistkonnad Mõnusad ja Muhulased, keda on heade tulemuste eest premeerinud Arensburg Boutique & SPA ja Rahva Raamat. Iganädalased auhinnad paneb välja ka AS Kuma, kes jagab suuri ristsõnaraamatuid. Lõpptulemused selguvad neljanda etapi lõppedes ja siis jagatakse parimatele häid auhindu. Auhinnakorvide eest hoolitsevad Pädaste mõis oma gurmeetoodetega, AS Kuma, Saarte Hääl, Arensburg Boutique & SPA, Rahva Raamat ja Grand Rose SPA. Medalid paneb kaela OÜ Sporrong ja korraldusliku poole pealt toetab Kuressaare Kultuurivara.
Annika Väälma
“Kes keda?” viktoriini korraldaja